RKP: 50709

Matični broj: 05068711

OIB: 33706439962

Razdjel: 22505 DRŽAVNI INSPEKTORAT REPUBLIKE HRVATSKE

Naziv obveznika: DRŽAVNI INSPEKTORAT REPUBLIKE HRVATSKE

Pošta i mjesto: 10000 ZAGREB

Ulica i kućni broj: Šubićeva 29, 10 000 Zagreb

Šifra djelatnost**i: 8411 Opće djelatnosti javne uprave**

Šifra grada/općine: 133 Županija: GRAD ZAGREB, grad/općina: GRAD ZAGREB

Temeljem članka 14. Pravilnika o financijskom izvještavanju u proračunskom računovodstvu („Narodne novine“, broj 37/2022) sastavljaju se

**BILJEŠKE UZ FINANCIJSKE IZVJEŠTAJE ZA RAZDOBLJE**

**OD 1. SIJEČNJA DO 31. PROSINCA 2022. GODINE**

Zakonom o izmjenama i dopunama Zakona o ustrojstvu i djelokrugu ministarstava i drugih središnjih tijela državne uprave („Narodne novine“ br. 116/2018), propisano je da od 1. travnja 2019. počinje s radom Državni inspektorat kao središnje tijelo državne uprave.

Zakonom o Državnom inspektoratu („Narodne novine“ br. 115/18) koji je stupio na snagu 1. travnja 2019. te Zakonom o dopuni Zakona o Državnom inspektoratu („Narodne novine“ br. 117/21) uređeno je ustrojstvo Državnog inspektorata, upravljanje, uvjeti za obavljanje inspekcijskih poslova iz djelokruga Državnog inspektorata, dužnosti i ovlasti inspektora u svrhu zaštite javnog interesa i javnozdravstvenog interesa u provedbi propisa te prekršajna odgovornost.

**I. BILJEŠKE UZ OBRAZAC BIL ZA 2022. GODINU**

**B001 – Imovina**

Državni inspektorat u 2022. godini bilježi imovinu u ukupnoj vrijednosti (financijska i nefinancijska) od 255.979.768,18 kuna.

Razlika u visini vrijednosti imovine u odnosu na 2021. godinu nastala je kao posljedica ažuriranja i održavanja postojećih računalnih programa kako bi se stvorili preduvjeti za objedinjavanje informacijskih sustava svih inspekcija koje je Državni inspektorat preuzeo od drugih tijela državne uprave prilikom osnivanja.

**B002 – Nefinancijska imovina**

Nefinancijska imovina sastoji se od građevinskih objekata, postrojenja i opreme (najznačajnija stavka je uredska oprema i namještaj), prijevoznih sredstava, sitnog inventara i ulaganja u računalne programe. Najznačajnija promjena u odnosu na 2021. godinu je uknjiženje u poslovne knjige Državnog inspektorata, a temeljem Sporazuma za pokretanje informatičke aktivnosti migracije Središnjeg informacijskog sustava sanitarne inspekcije (SISS) aplikativni sustav SISSI i QMS LIMS u vrijednosti 5.129.580,00 kn.

**1 – Financijska imovina**

Financijska imovina sastoji se od jamčevnih pologa, potraživanja od zaposlenih, ostalih potraživanja, potraživanja za prihode poslovanjai rashoda budućih razdoblja (plaća za 12/2022.) u ukupnom iznosu od 220.289.481,09 kuna. Najznačajnija stavka financijske imovine su potraživanja za prihode poslovanja u iznosu od 192.239.368,20 kuna, a koji se u najvećoj mjeri odnose na potraživanja za kazne i upravne mjere te potraživanja za upravne i administrativne pristojbe, pristojbe po posebnim propisima i naknade.

Potraživanja za upravne i administrativne pristojbe, pristojbe po posebnim propisima i naknade iznose 17.834.057,01 kuna, a odnose se na izlazne račune koje Sektor za veterinarski nadzor i nadzor sigurnosti hrane izdaje temeljem članka 87. Zakona o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja („Narodne novine“ broj 52/2021).

**B003 – Obveze i vlastiti izvori**

Državni inspektorat na dan 31. prosinca 2022. godine bilježi ukupne obveze i vlastite izvore u iznosu od 255.979.768,18 kuna. Značajan dio obveza odnosi se na obveze za zaposlene u iznosu od 21.358.796,38 kuna. Ostali dio obveza odnosi se na materijalne rashode (skupina 232) u iznosu od 4.498.454,88 kuna te ostalih tekućih obveza. Vlastiti izvori za 2022. godinu iznose 223.552.462,67 kuna te se sastoje od vlastitih izvora iz proračuna, viška prihoda nad rashodima i obračunatih prihoda poslovanja. Člankom 87. Zakona o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja („Narodne novine“ broj 52/2021) Državni inspektorat je preuzeo poslove iz djelokruga Ministarstva poljoprivrede koje se i dalje provodi.

**996 – Izvanbilančni zapisi – pasiva**

Izvanbilančni zapisi u 2022. godini iznose 234.583.311,27 kune, a odnose se na primljene instrumente osiguranja plaćanja, tuđe imovine dobivene na korištenje te sudskih sporova.

**II. BILJEŠKE UZ OBRAZAC PR-RAS ZA 2022. GODINU**

**6 – Prihodi poslovanja**

Prihodi poslovanja Državnog inspektorata sastoje se od prihoda na računima: 6323 – Tekuće pomoći od institucija i tijela EU u iznosu od 23.050.041,75 kuna, 6514 – Ostale pristojbe i naknade u iznosu od 1.054.900,00 kuna, 6521 - Prihoda državne uprave u iznosu od 707.416,55 kuna, 6526 - Ostalih nespomenutih prihoda u iznosu od 51.502.514,18 kuna, 6711 - Prihoda iz nadležnog proračuna za financiranje rashoda poslovanja u iznosu od 333.121.503,23 kune i 6712 - Prihoda iz nadležnog proračuna za financiranje rashoda za nabavu nefinancijske imovine u iznosu od 4.380.977,82 kune. Ukupni prihodi poslovanja za 2022. godinu bilježe povećanje u odnosu na 2021. godinu budući da je člankom 87. Zakona o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja („Narodne novine“ broj 52/2021) Državni inspektorat je preuzeo poslove iz djelokruga Ministarstva poljoprivrede dana 1. listopada 2021. godine. Povećanje prihoda u 2022. godini na računu 6393 - Tekuće pomoći od institucija i tijela EU u odnosu na 2021. godinu nastalo je uslijed uklanjanja objekata na potresom pogođenim područjima.

**3 – Rashodi poslovanja**

Rashodi poslovanja Državnog inspektorata za 2022. godinu iznose 402.205.773,12 kuna. Od toga se 205.986.178,71 kuna odnosi na rashode za zaposlene (skupina 311). Skupinu računa 32 čine materijalni rashodi kod kojih se ističu računi 3211 – Službena putovanja, 3212 – Naknade za prijevoz, za rad na terenu i odvojeni život (povećanje cijena energenata), 3223 – Energija (povećanje cijena energenata), 3234 – Komunalne usluge povećanje uslijed uklanjanja objekata na potresom pogođenim područjima, 3236 – Zdravstvene i veterinarske usluge (radi članka 87. Zakona o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja („Narodne novine“ broj 52/2021)), 3237 – Intelektualne usluge (radi usluga analiza za potrebne inspekcijskih poslova) te račun 3296 - troškovi sudskih postupaka. Porast bilježi i skupina 343 Ostali financijski rashodi radi podmirenja troškova u svezi troškova platnog prometa.

**4 - Rashodi za nabavu nefinancijske imovine**

Rashodi za nabavu nefinancijske imovine iznose 4.395.082,98 kuna. Od toga se najveći dio odnosi na nabavu prijevoznih sredstava u cestovnom prometu.

**X004 – Ukupan višak prihoda**

Temeljem sučeljavanja ukupno ostvarenih prihoda u 2022. godini u iznosu od 414.463.475,12 kune i ukupno ostvarenih rashoda u 2022. godinu, ostvaren je ukupni višak prihoda nad rashodima za 2022. godinu u iznosu od 7.862.619,02 kune. Navedeni višak najvećim djelom sačinjavaju prihodi koje Državni inspektorat ostvaruje temeljem Zakona o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja („Narodne novine“ broj 52/2021).

**III. BILJEŠKE UZ OBRAZAC P-VRIO ZA 2022. GODINU**

U 2022. godini Državni inspektorat bilježi potrebe za iskazivanjem promjena u obrascu P-VRIO u ukupnom iznosu od87.345,15 kuna te se isto odnosi na isknjižavanje imovine temeljem prijenosa iz drugih tijela državne uprave.

**IV. BILJEŠKE UZ OBRAZAC OBVEZE ZA 2022. GODINU**

**V001– Stanje obveza 1. siječanja**

Navedena pozicija iznosi 25.675.843,67 kuna te se odnosi na stanje obveza na dan 31.12.2021. godine.

**V002– Povećanje obveza u izvještajnom razdoblju**

Povećanje obveza u izvještajnom razdoblju iznosi 413.267.321,01 kunu, a koje čine međusobne obveze proračunskih korisnika, obveze za rashode poslovanja i obveze za nabavu nefinancijske imovine.

**V004 – Podmirene obveze u izvještajnom razdoblju**

U izvještajnom razdoblju ukupno je podmireno obveza u vrijednosti 406.515.859,17 kuna, a najveći dio čine obveze za zaposlene i obveze za materijalne rashode.

**V006– Stanje obveza na kraju izvještajnog razdoblja**

Stanje dospjelih obveza na kraju izvještajnog razdoblja iznosi 1.492.579,57 kuna, a stanje nedospjelih obveza iznosi 30.934.725,94 kune.

U Zagrebu, 26. siječnja 2023. godine

GLAVNI DRŽAVNI INSPEKTOR

dr.sc. Andrija Mikulić